CELEX: 32013R0923
Language: fi
Date: 2013-09-25 00:00:00
Title: Komission täytäntöönpanoasetus (EU) N:o 923/2013, annettu 25 päivänä syyskuuta 2013 , Panamasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista

26.9.2013   
            
            
               FI
            
            
               Euroopan unionin virallinen lehti
            
            
               L 254/3
            
         KOMISSION TÄYTÄNTÖÖNPANOASETUS (EU) N:o 923/2013,
   annettu 25 päivänä syyskuuta 2013,
   Panamasta peräisin olevia maataloustuotteita koskevien unionin tariffikiintiöiden avaamisesta ja hallinnoinnista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin ja sen jäsenvaltioiden sekä Keski-Amerikan välisen assosiaatiosopimuksen allekirjoittamisesta ja sen kauppaa koskevan IV osan väliaikaisesta soveltamisesta 25 päivänä kesäkuuta 2012 annetun neuvoston päätöksen 2012/734/EU (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Päätöksellä 2012/734/EU valtuutettiin Euroopan unionin ja sen jäsenvaltioiden sekä Keski-Amerikan välisen assosiaatiosopimuksen, jäljempänä ’sopimus’, allekirjoittaminen unionin puolesta. Päätöksen 2012/734/EU nojalla sopimusta olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen. Sopimusta sovelletaan väliaikaisesti 1 päivästä elokuuta 2013.
            
         
               (2)
            
            
               Sopimuksen liitteen I lisäys 2 koskee EU:n tuontitariffikiintiöitä Keski-Amerikasta peräisin oleville tavaroille. Kaksi tariffikiintiötä on myönnetty yksinomaan Panamalle. Sen vuoksi on tarpeen avata kyseisten tuotteiden tariffikiintiöt.
            
         
               (3)
            
            
               Tariffikiintiöitä olisi hallinnoitava aikajärjestyksen perusteella tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) mukaisesti. Jotta liitteessä lueteltuihin tuotteisiin voitaisiin soveltaa tässä asetuksessa säädettyjä tariffimyönnytyksiä, niiden mukana olisi oltava sopimuksessa määrätty alkuperäselvitys. Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (3), sellaisena kuin se on muutettuna komission täytäntöönpanoasetuksella (EU) N:o 927/2012 (4), liite I sisältää uusia CN-koodeja, jotka poikkeavat sopimuksessa tarkoitetuista CN-koodeista. Uudet koodit olisi sen vuoksi otettava huomioon tämän asetuksen liitteessä.
            
         
               (4)
            
            
               Koska sopimus tulee voimaan 1 päivänä elokuuta 2013, tätä asetusta olisi sovellettava samasta päivästä alkaen.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Avataan unionin tariffikiintiöt Panamasta peräisin oleville, liitteessä luetelluille tavaroille.
   2 artikla
   Suspendoidaan Panamasta peräisin olevien, liitteessä lueteltujen tavaroiden unioniin suuntautuvassa tuonnissa kannettavat tullit tämän asetuksen liitteessä vahvistetuissa vastaavissa tariffikiintiöissä.
   3 artikla
   Liitteessä lueteltujen tuotteiden mukana on oltava sopimuksen liitteen II lisäyksessä 3 esitetty alkuperäselvitys.
   4 artikla
   Komissio hallinnoi liitteessä esitettyjä tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
   5 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 346, 15.12.2012, s. 1.
   
      (2)  EYVL L 253, 11.10.1993, s. 1.
   
      (3)  EYVL L 256, 7.9.1987, s. 1.
   
      (4)  EUVL L 304, 31.10.2012, s. 1.
   
      LIITE
      Sen estämättä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa on pidettävä ainoastaan ohjeellisena, joten etuusmenettelyn soveltamisala määräytyy tässä liitteessä CN-koodien mukaan, sellaisena kuin ne ovat tämän asetuksen antamishetkellä.
      
                  Järjestysnumero
               
               
                  CN-koodi
               
               
                  Tavaran kuvaus
               
               
                  Kiintiökausi
               
               
                  Vuotuinen kiintiömäärä
                  (nettotonnia, jollei toisin mainita)
               
            
                  09.7310
               
               
                  2208 40 51
                  2208 40 99
               
               
                  Rommi ja muut väkevät alkoholijuomat, jotka on valmistettu tislaamalla käyneitä sokeriruo’osta saatuja tuotteita, enemmän kuin 2 litraa vetävissä astioissa
               
               
                  Tullattaessa 1.8.2013–31.12.2013
               
               
                  417 hehtolitraa (puhtaan alkoholin ekvivalenttina ilmaistuna)
               
            
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  1 050 hehtolitraa (puhtaan alkoholin ekvivalenttina ilmaistuna) (1)
                  
               
            
                  09.7311
               
               
                  1701 13
                  1701 14
                  1701 91
                  1701 99
               
               
                  Ruoko- ja juurikassokeri sekä kemiallisesti puhdas sakkaroosi, jähmeät, ei kuitenkaan lisättyä maku- tai väriainetta sisältämätön raakasokeri
               
               
                  Tullattaessa 1.8.2013–31.12.2013
               
               
                  5 000 (raakasokeriekvivalenttina ilmaistuna)
               
            
                  1702 30
               
               
                  Glukoosi ja glukoosisiirappi, joissa ei ole lainkaan fruktoosia tai joissa sitä on vähemmän kuin 20 prosenttia kuivapainosta
               
               
                  Tullattaessa 1.1.–31.12.2014 ja tullattaessa 1.1.–31.12. kunakin sen jälkeisenä kautena
               
               
                  12 360 (raakasokeriekvivalenttina ilmaistuna) (2)
                  
               
            
                  1702 40 90
               
               
                  Glukoosi ja glukoosisiirappi, muu kuin isoglukoosi, joissa on fruktoosia vähintään 20 prosenttia, mutta vähemmän kuin 50 prosenttia kuivapainosta, ei kuitenkaan inverttisokeri
               
            
                  1702 50
               
               
                  Kemiallisesti puhdas fruktoosi
               
            
                  1704 90 99
               
               
                  Muut kaakaota sisältämättömät sokerivalmisteet
               
            
                  1702 90 30
                  1702 90 50
                  1702 90 71
                  1702 90 75
                  1702 90 79
                  1702 90 80
                  1702 90 95
               
               
                  Muut sokerit, myös inverttisokeri ja muut sokeri- ja sokerisiirappiseokset, joissa on fruktoosia 50 prosenttia kuivapainosta, ei kuitenkaan kemiallisesti puhdas maltoosi
               
            
                  1806 10 30
                  1806 10 90
               
               
                  Kaakaojauhe, jossa on vähintään 65 painoprosenttia sakkaroosia tai isoglukoosia sakkaroosina ilmaistuna
               
            
                  Ex18062095
               
               
                  Muut valmisteet enemmän kuin 2 kg:n painoisina levyinä tai tankoina taikka nesteenä, tahnana, jauheena, rakeina tai niiden kaltaisessa muodossa, astian tai muun tuotetta lähinnä olevan pakkauksen nettopaino suurempi kuin 2 kg, joissa on vähemmän kuin 18 painoprosenttia kaakaovoita ja vähintään 70 painoprosenttia sakkaroosia
               
            
                  Ex18069090
               
               
                  Muu suklaa ja muut kaakaota sisältävät elintarvikevalmisteet, joissa on vähintään 70 painoprosenttia sakkaroosia (mukaan lukien inverttisokeri sakkaroosina ilmaistuna)
               
            
                  1901 90 99
               
               
                  Muut hienoista tai karkeista jauhoista, rouheista, tärkkelyksestä tai mallasuutteesta tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 40 painoprosenttia täysin rasvattomasta aineesta laskettuna; muut nimikkeiden 0401–0404 tuotteista tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 5 painoprosenttia täysin rasvattomasta aineesta laskettuna
               
            
                  2006 00 31
                  2006 00 38
               
               
                  Sokerilla säilötyt (valellut, lasitetut tai kandeeratut) hedelmät (ei kuitenkaan trooppiset hedelmät ja inkivääri), kasvikset, pähkinät (ei kuitenkaan trooppiset pähkinät), hedelmänkuoret ja muut kasvinosat
               
            
                  2007 91 10
                  2007 99 20
                  2007 99 31
                  2007 99 33
                  2007 99 35
                  2007 99 39
               
               
                  Keittämällä valmistetut hillot, hedelmähyytelöt, marmelaatit, hedelmä- ja pähkinäsoseet sekä hedelmä- ja pähkinäpastat
               
            
                  Ex20 09
               
               
                  Käymättömät ja lisättyä alkoholia sisältämättömät hedelmämehut (ei kuitenkaan tomaattimehu, trooppisista hedelmistä valmistettu mehu ja trooppisista hedelmistä valmistettujen mehujen sekoitukset) ja kasvismehut, arvo enintään 30 euroa/100 kg netto, vähintään 30 painoprosenttia lisättyä sokeria sisältävät
               
            
                  Ex21011298
                  Ex21012098
               
               
                  Kahviin, teehen tai mateen perustuvat valmisteet, joissa on vähintään 70 painoprosenttia sakkaroosia
               
            
                  Ex21069098
               
               
                  Muualle kuulumattomat muut elintarvikevalmisteet, vähintään 70 painoprosenttia sakkaroosia sisältävät
               
            
                  3302 10 29
               
               
                  Hyvänhajuisten aineiden seokset sekä yhteen tai useampaan tällaiseen aineeseen perustuvat seokset, jollaisia käytetään juomateollisuudessa, joissa on kaikki juomille luonteenomaiset aromiaineet, joiden todellinen alkoholipitoisuus on enintään 0,5 painoprosenttia
               
            
         (1)  Lisättynä 50 hehtolitralla (puhtaan alkoholin ekvivalenttina ilmaistuna) kunakin vuonna 1.1.2015 alkaen.
      
         (2)  Lisättynä 360 tonnilla (raakasokeriekvivalenttina ilmaistuna) kunakin vuonna 1.1.2015 alkaen.